ورحمة الله وبركاته الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. لبيك وسعديك. لبيك وسعديك
لبيك وسعديك والخير كله في يديك. والشر ليس اليك. انا بك واليك تباركت وتعاليت استغفرك واتوب اليك والله والله ما طلعت شمس ولا غربت الا وحبك مقرون بانفاسي وما جلست الى قوم احدثهم الا وانت حديثي بين جلاسي
وصلاة وسلاما على سيد الخلق اجمعين سيدنا محمد عليه افضل الصلوات من رب العالمين الى يوم الدين. كان بين الناس بطلا وكان بين الابطال مثلا. فعليه افضل صلوات من رب العالمين الى يوم الدين. ثم اما بعد. الله في قلوب الصالحين. الله في قلوب الصالحين. هو ده
موضوعنا الليلة مع بعض يا جماعة. الله يا ترى مقام الملك سبحانه وتعالى في قلوب اهل معرفة الله كان مقام ربنا ايه سبحانه وتعالى. انا عايزك تتخيلي معي وتتخيلي معي الوقت انك ماشي في الشارع لقيت واحد قبلك فجأة اداك ورقة وقلم وقال لك امسك الورقة والقلم دول واكتب لربنا
ايه اللي في قلبك ناحيته؟ ايه اللي في قلبك تجاه الله؟ السؤال ده ممكن يبقى مفاجأة بالنسبة لك. هتقول ده انا مشغول في الف حاجة دلوقتي. انا مش مستعد انا قلبي ما هوش مشغول بالله
وانا وانا وانا في وسط الدنيا خد بالك انك انت لما هتتسأل في قبرك من ربك؟ برضو هيبقى السؤال فجأة لان الموت بييجي فجأة. بيجي وانت مش مستعد وممكن ييجي وانت مشغول في الف حاجة. فساعة ما ييجي الموت تتنزل في قبرك. وتتسأل من ربك ساعتها انت مستعد للاجابة
ولا لأ ؟ يا ترى يا جماعة ربنا في قلوبنا ربنا في قلوبنا مقامه ايه ؟ ربنا في قلبك قد ايه ؟ ربنا في قلبك بيمثل ايه ؟ ده ربنا بيقول واتخذ الله ابراهيم
قليلا. قالوا لما تخلل حب الله في كل ذرة من ذرات قلبه ربنا اتخذه خليل. الرسول عليه الصلاة والسلام كان بيقول على سيدنا عمار ابن ياسر ان عمار ملئ ايمانا الله في قلب عمار كان بيمثل ايه؟ الله في قلب الصالحين كانوا يمثل ايه
ان عمار ملئ ايمانا الى مشاشه. يعني ايه الى مشاشه؟ عارفة لما الميه تمشي في الارض تروي كل ذرة تراب فيها الايمان ومعرفة الله وحب الله مشوا في جسمه روا كل ذرة في كيانه. ما فيش ذرة في كيان سيدنا عمار ما اتملتش بالايمان
ما اتملتش بمعرفة الله. رضي الله عنه. رضي الله عنه. كان في يعني يروى في آآ يعني يروى بسند عن رسول الله صلى الله عليه وسلم. وان كان تكلم فيه بعض
العلماء ان وفد من اليمن قادم على الرسول عليه الصلاة والسلام. وكان فيهم واحد اسمه حديري واهل اليمن ايه في العبادة بقى؟ وايه في معرفة الله سبحانه وتعالى؟ فالنبي عليه
عليه الصلاة والسلام كان من عادته ان كل وفد وهو راجع بعد ما ييجي يسلم على ايد النبي وهو راجع يدي لكل واحد هدية. فكان حدير غائب في الوقت اللي النبي وزع عليه الصلاة والسلام فيه الهدايا
فحدير اتكسف انه يقول للنبي انه ما خدش هدية رجع مع قومه. والمفروض ان كان هياخد الزاد بتاعه وهو ماشي. فرجع من غير زاد. ففضل ماشي في الطريق يقول سبحان الله
والحمد لله ولا اله الا الله والله اكبر. ولا حول ولا قوة الا بالله. نعم الزاد. نعم الزاد. فنزل جبريل من فوق سبع سماوات بامر الله الى رسول الله صلى الله عليه وسلم. يذكره بحدير. فالرسول ارسل صحابي فورا الى حزير بالهدية بتاعته بالزات
بتاعه. فلما وصل لحدير قال حدير شوفوا قال ايه يا جماعة اللهم كما لم تنسح ديرا فاجعل حزيرا لا ينساك يا رب خليني ما انساكش يا رب يا رب خليك في قلبي دايما يا رب
يا رب خليني ما فيش اي حاجة تصرفني عنك. ما فيش حاجة في الدنيا تنسيني عظمتك. وجلالك وقدرتك ورحمتك. وجبروتك وملكك وكبريائك في قلبك قلبي مشغول بك دايما يا رب. خلب قلبي ما يتشغلش باي حاجة عنك يا رب. اجعل حزيرا لا ينساك. اللهم اجعلنا لا ننساك
اللهم اجعلنا لا ننساك يا الله. يا مولانا يا الله. سيدنا يوسف عليه الصلاة والسلام يوسف بيقول ايه. شف يا حبيب قلبي. يوسف بيقول ايه. قال رب السجن احب الي. ما قالش السجن اهون علي. قال احد؟ احب ازاي؟ هو مش السجن ده مر بس اللي هيصبرك عليه اللي مر منه؟ لا
ده احب اليه. ده السجن ده حبيب جاء على فاقة. حبيب ليه؟ لاني هبقى مع الملك سبحانه وتعالى. هبقى مع ربنا في خلوة مع الله سبحانه وتعالى. قال رب السجن
احب الي مما يدعونني اليه والا تصرف عني كيدهن اصبو اليهن. يعني ايه اصبو اليهن؟ سيدنا يوسف ما قالش الا تصرف عني كيدهن اقع في الزنا. اقع في الفاحشة. ابص نظرة حرام. لأ. قال اصبو اصبو يا جماعة يعني اميل. يعني قلب
يميل عنك يا رب يعني قلبي ينشغل باي حاجة عنك يا ربي. سيدنا يوسف اللي كان راعبه اللي كان مخوفه كل الخوف ده ان قلبه يتشغل باي حاجة عن الله. الله في قلب
سيدنا يوسف كان بيمثل ايه؟ الله في قلوب السابقين الى الله كان بيمثل ايه؟ الله في قلبك. الله في قلبك مقامه ايه؟ الله في قلبك. الله يا جماعة. لما بتسمع
كلمة الله الذين اذا ذكر الله اول ما يسمعوا كلمة الله قلبهم يرتعش يرتجف وجلت قلوبهم. ده اول بس ما سمعوا اسمه. ده لسه ده لسة ما تكلموش مع ربنا زي ما سيدنا موسى اتكلم. ده لسة. امال بقى ده مجرد انه يسمع اسم حبيبه ومولاه. قلبه يرتعش ويرتجف. امال بقى لما مولاي
ايه بقى ؟ امال لما ربنا يقول يا ايها الذين امنوا شوفوا ربنا في سورة الجمعة بيقول ايه يا ايها الذين امنوا اذا نودي للصلاة ندعي عليكم من فوق سبع سماوات. الملك نادى اذا نودي للصلاة من يوم الجمعة ها فاسعوا اسعوا بسرعة بلهفة الى ذكر الله
وذروا البيع ذروا ذروا يعني ايه؟ ذر ده وذر الذين اتخذوا دينهم لهوا ولعبا. يعني سب. يعني ازهد يعني ارمي ارمي. زاروا البيع سيبوا وربنا ما قالش زاره التجارة. قال زاروا البيع. اشمعنى البيع؟ اصل البيع ده هو اللحظة اللي التاجر بتطلع روحه عشان لحظة البيع
قبض الفلوس لحزة واحد داخل عليك في المحل دي بكام بكزا ؟ خد الالفين جنيه اهمت وهاتها لي اللحزة اللي كل تاجر بيستناها. والفلوس محطوطة قدام عينيه ربنا بيقول رجال لا تلهيهم تجارة ولا بيع عن ذكر الله. ليه ربنا خصص البيع؟ اصل التجارة دي كلها شقى. انما لحزة البيع هي اللحزة اللي اي تاجر بيستناه
ربنا بيقول لما انادي لك لما انادي لك خلاص ارم الدنيا مهما كانت الدنيا. لو لحزة ما النداء نادى واحد دخل عليك في المحل قال لك انا عايز اشتري منك
ده هيبقى عشر تلاف خدعة في سانية ولا سانية. ولا سانية ليه؟ لو انت طالب وبتزاكر. طيب خلاص الادان ادن. طب السطر ده خلصه ولا السطر ده ولا الكلمة دي. ليه؟ الله
الملك نادى مولانا العظيم حبيب قلوبنا ربنا سبحانه وتعالى نادى علينا يا جماعة زاروا البيع. ارموا الدنيا كلها. الله في قلوب الله في قلب محمد عليه الصلاة والسلام. كان بيمثل ايه ؟ الله في قلب رسول الله. شف الرسول عليه الصلاة والسلام بيقول ايه
اني ابيت شف الكلمة اني ابيت عند ربي يطعمني ويسقين هو النبي كان بيبات آآ كان بيطلع سبع سماوات يبات. النبي كان بيبات في بيته يا جماعة. اومال يعني ايه ابيت عند ربي؟ يعني انا جسمي نايم ولكن قلبي فوق
قلبي ساجد تحت عرش الله عند ربنا. قلبي بيطلع فوق. عشان كده كان يقول للسيدة عائشة يا عائشة ان عيني تنام ولا ينام قلبي قلبي ما بينامش ليه ؟ اصل قلبي بيبقى فوق. فوق ساجد تحت عرش الله. هو اللي يشوف المشاهد العلوية اللي فوق. ويشوف بقلبه جلال
فوق قلبه ينام ما ينامش ابدا. يطعمني ويسقيني. انا غذائي معرفة الله. اللي بيغذي قلبي. واللي بيغذي روحي. واللي بيغذي كل ذرة في معرفتك يا رب هي عشان كده كان بيقول له باسمك اللهم اموت واحيا. انا يا رب باسمك اسمك هو اللي مخليني عايش. اسمك مش نفسي ولا الاكل ولا الشرب اسمك ولا
خليني قادر اقاوم وقادر امشي وقادر اناضل. اسمك يا رباني ابيت عند ربي يطعمني ويسقين انت احوالك ايه وانت نايم؟ واحوالك ايه وانت نايمة؟ احنا بنفكر في ايه؟ قبل ما ننام يا جماعة. الرسول عليه الصلاة والسلام كان عند كل طلعة نهار وكل دخلة
اتنين يقول اللهم اني اسألك خير هذا اليوم فتحه ونصره ونوره وبركته وهداه فتحه يعني ايه فتحه الفتح ده لما يكون فيه باب مقفول ويتفتح لك. يعني يا رب كل يوم مع كل طلعة نهار افتح لي باب جديد يوصلني اليك
مع كل دخلة ليل افتح لي باب جديد يوصلني اليك. يا رب افتح لي كل الابواب اللي توصلني لك. يا رب وصلني لك يا رب فتح ورا فتح ورا فتح
لغاية ما اوصل لك يا رب. شوفوا رسول الله صلى الله عليه وسلم انا باقول لك الوقتي خد الورقة. خد الورقة وامسك ورقة وقلم الوقتي واكتبي في قلبك لربنا ايه اللي في قلبك لربنا؟ ايه ؟ لما كنا في الحج اللي فات
فواحدة يعني واحد بنتناقش في من ربك لما تتسأل في القبر من ربك؟ فواحد قال ياه ياه انا اتسأل في القبر مين ربك؟ انا اتسأل عن ربنا سبحانه وتعالى يا رب لو اتسألت عنك يا رب. هافضل اكلم عنك ليوم القيامة. هتكلم عن جلالك وصفاتك وقدرتك ورحمتك. واحد صاحبنا شاب
يعني كان يعني كان عاصي وربنا تاب عليه في رمضان اللي فات ده. فكنا قاعدين مع بعض فبنقول له يعني ايه اللي في قلبك ناحية ربنا سبحانه وتعالى؟ فبيقول انا انا انا
كتير اوي واما رجعت لربنا كنت باحسب ان انا هلاقي كرم ما لقيتش كرم. ده انا لقيت شلال كرم ده انا غرقت في الكرم. ما كنتش اصدق ان ربنا بعد كل اللي انا عملته هيغرقني في الكرم بالدرجة دهيت
يا ترى يا جماعة يا ترى يا جماعة ربنا في قلوبنا مقامه ايه سبحانه وتعالى؟ شوفوا ربنا بيقول ايه وما يعزب عن ربك عن ربك انت. وربك انت ربنا يا جماعة. ربنا اللي لازم نبقى فرحانين به اكتر من فرحنا باي حاجة في حياتنا. وما
لا يعزب عن ربك من مثقال ذرة في السماوات ولا في الارض. يعني ايه وما يعزب؟ لو فتحنا القاموس هنلاقي يعزب دي جاية من كلمة عارفين المعازب الاعزب. الاعزب اللي ما لوش زوجة. ما لوش زوجة ما لوش حد يراعيه. ما لوش حد يشوف مصالحه. ما لوش حد يقوم على شؤونه. فتلاقي الاعزب ده دايما متبهدل ويقول لك معلش حياة
يعني ايه وما يعزب عن ربك من مثقال ذرة في السماوات وفي الارض يعني يا رب ما فيش ذرة في الكون ده تقدر تستغنى عنك يا رب. ما يعزب عن ربك ما يقدروش يستغنوا عن ربنا. ما فيش زرة في جسمك تقدر تستغنى عنه. ما فيش
الزرة في الكون دهو كله في المجرات وفي السماوات وفي الارض تقدر تستغنى عنه تهلك. تموت تدفني تبيد ان الله يمسك السماوات والارض ان تزولا تزول. تنتهي. ده لو ايه ده لو ربنا بس سابها. ما فيش حاجة تقدر تستغنى عنك يا رب. واحنا ما نقدرش نستغنى عنك يا رب
عايزين نقف على بابه. عايزين نعرف احنا محتاجين لمولانا وربنا قد ايه. لما تشوفي نملة وقعت في شوية مية او في حوض مية. وتلاقي النملة تقعد الفوز كده بتغرق بتموت ده دي بالنسبة لها اكبر مشكلة في حياتها الوقتي. ده ليه بتموت خلاص بتطلع في الروح بقى
انت متخيل لما تعدي كده تقوم بصابعك الصغير دهوه. تقوم تعمل كدهو للنملة تبقى انقزت حياتها. تبقى حليت لها اكبر مشاكل في حياتها كلها اهو لله المثل الاعلى انت زي كده مع ربنا. يا جماعة احنا عايزين نفهم المسل ده بقلوبنا. احنا عايزين نفهم ان انت ربنا بابسط مما تتخيل
هل ممكن ينتشلك من اي ضياع ومن اي كرب ومن اي مشكلة ومن اي ازمة. احنا عايزين نعرف ربنا يقدر يعمل لنا ايه. احنا عايزين نعرف ربنا احنا محتاجين قد ايه ؟ حبيب الله رسول الله ولي الله صفي الله خليل الله محمد صلى الله عليه وسلم
بيقول له ايه ؟ بيقول له اصلح لي شأني كله ولا تكلني الى نفسي طرفة عين ده طرفة العين دي ابسط حركة الانسان بيعملها في حياته. ابسط من انه يتقلب على السرير. ابسط من انه البس النضارة واقلعها. طرفة العين
يعني بيقول له يا رب ابسط حركة بعملها في حياتي انا محتاج لك فيها ابسط واسهل حاجة انا ما اقدرش اعملها من غيرك. ما تسيبنيش انا اللي اتولى اي امر من اموري يا رب. حتى ابسط واسهل امور يا رب انا محتاج لك يا رب
انا محتاج لك. انا عايزكم يا جماعة تفتكروا المثل بتاع النملة ده قوي قوي وهي كده بالصدأ الصغير. لما تبص للمخلوقات الضعيفة وتشوف انت هتقدر تعمل لها ايه تبكي تبكي تقول سبحانك يا رب. انا ضعيف برضو يا رب وانت قدرتك واسعة وعظيمة. النهاردة يعني كنت قاعد قبل العصر
قدام انايا كده انايا في في قرية من القرى وخضرة على اليمين وخضرة على الشمال فكنت قاعد يعني يعني باسبح ربنا باقرأ القرآن يعني قدام الاناير ديت فبصيت كده فجيت كنت بقرأ في سورة الكهف
لو وصلت عند قول الله سبحانه وتعالى قل لو كان البحر مدادا لكلمات ربي لنفد البحر ساعتها المنزر شدني كده ايه ده! ده شوية الماية اللي في الاناية دول لو بقوا حبر واتكتب بهم بس دلائل قدرة الله وايات قدرة الله
قد ايه ربنا قدير؟ هنألف مجلدات تغطي الكرة الارضية كلها يا رب بقى البحار دي كلها والمحيطات بتاعة الارض كلها. لو بقى حبر يا رب وقعدنا نكتب بها نكتب بها ايات قدرتك وايات عزمتك
وقد ايه انت عظيم وقد ايه انت قدير. وقد ايه انت رحيم وقد ايه انت ولي للمؤمنين. وقد ايه انت ملك وقد ايه انت ايمن على الكون. البحار دي كلها الحبر ده كله هيخلص. ومش هنكتب برضه قد ايه انت عظيم ومش هتكفي ان احنا نكتب اياتك في الكون
ايه ده! الواحد ساعتها فكر يا جماعة! ده الواحد المفروض كل ما يشوف بحر بقى شعر راسه يشيب! ده المفروض كل ما يشوف بحر ولا نهر قلبه يرتجف! يفتكر عزمة الملك
سبحانه وتعالى ان لو كل ده بقى حبر كتبنا به عن ربنا برضه. مش هنوفي ربنا حقه من العظمة قل لو كان البحر مدادا لكلمات ربي لنفد البحر قبل ان تنفد كلمات ربي. شفت ربنا قادر قد ايه؟ شفت ربنا عظيم قد ايه؟ شفت ربنا يقدر يعمل لنا ايه؟ سبحانه وتعالى. انا
عايز اسألكم سؤال دلوقتي انا عايز اسألك بالله عليك انت كم مرة بكيت من خشية الله؟ كم مرة دموعك نزلت على على خدودك كده ؟ لما قعدت وحسيت بعظمة ربنا
وحسيت بجلال ربنا وبدأت تتدبر في عظمة الكون وتحس بعظمة اللي خلقه. كم مرة بكيت من خشيته؟ كم مرة بكيت من الشوق ليه؟ كم مرة من احساسك انك بتحبيه. اللي بكوا من احساسهم انهم بيحبوا بشر. العلاقات اللي ما بين الرجال والنساء والاولاد والبنات. ويبكوا
دموع ويألفوا قصص ويالفوا شعرها. كم مرة دموعنا نزلت من المشاعر اللي في قلوبنا تجاه ربنا. سبحانه وتعالى. ربنا العظيم بيقول وان من تجارة لما يتفجر منه الانهار. يعني الجبل تلاقيه بعد ما كان جبل اصم انهار. امتى؟ الجبل يتفجر منه
وانهار لما ربنا ينزل عليه من السما الامطار. يقوم تنفية يبقى لما الفتح ييجي من فوق. يبقى لو فتح على قلبك قلبك الحجر ده هو اللي لما بيسمع اسم ربنا ما بيلنش ده هو قلبك وقلب الحجر ده اهو هيتفجر منهم انهار الايمان وانهار اليقين وانهار حب الله
انهار هتتفجر بس لو الفتح نزل. لو الفتح نزل من ربنا. احنا عايزين نكلم الليلة الله في قلوب الصالحين كان مقامه ايه؟ في ناس وصلت في معرفة الله لدرجة ايه ؟ انا عايز مش عايز اقول لك بس الله في قلوب الصالحين. انا عايز اقول لك الله في قلوب الجمادات
الله في قلوب الملائكة. الله في قلوب البشر في اصعب موقف هيمر عليهم في حياتهم. في في عرصات القيامة. في ارض المحشر ربنا هيبقى بالنسبة لهم ايه ؟ في الاخرة النصارى واليهود والمشركين والمؤمنين كلهم جايين بقى بعد تلاتين اربعين الف سنة وخلاص لسة الصلاة تقرب
وكله خلاص الحلوق تمزقت اتقطعت حتت من كتر العطش خلاص. الناس لولا ان الله كتب الا موتى يوم القيامة كان خلاص كانت الناس اتفنت يومها. شف فتأتي الملائكة الى النصارى. فتقول ماذا تريدون
نريد ان تسقينا. عايزين نشرب هنموت من العطش مش قادرين. خلاص. طب واليهود ماذا تريدون؟ نريد ان تسقينا. عايزين نشرب اي مية. اي مية ماذا تريدون؟ نريد ان نسقي التسقينا. الحديس ده في البخاري ومسلم. تريد ان تسقينا هيموتوا من العطش. فيروحوا للمؤمنين
ماذا تريدون؟ نريد ان نرى ربنا. عايزين نشوفك يا رب. يا رب احنا عبدناك طول عمرنا باشواق في قلوبنا بيتفجر انهار الشوق من قلوبنا اليك يا رب وجينا النهاردة ما صدقنا ان احنا نبعث عشان نشوفك يا رب. وحجاب النور يكشف وننظر الى سبوحات وجهك يا رب. نريد ان نرى ربنا وسط المحشر
يعني مش بيقولوا عطشانين تعبانين عايزين ندخل الجنة عايزين نشوف ربنا سبحانه وتعالى. الله في قلب سيدنا ابراهيم عليه الصلاة والسلام سيدنا ابراهيم يا جماعة واحد كان هيترمى في النار عشان ربنا
انت فاهمة يعني ايه ؟ يعني سيدنا ابراهيم كان راضي انه يبقى حتة فحمة هيتفحم. هيتحول لحتة فحم عشان ربنا سبحانه وتعالى. في زات الله وفي سبيل الله شوفي سيدنا ابراهيم اخر سورة ابراهيم ساب مراته وابنه السيدة هاجر واسماعيل عليه الصلاة والسلام سابهم في مكة وصحراء جرداء ومعهمش زاد وسابوا
مشي مشي مشي فعلا بعد ووقف يدعي ربنا. انت متخيلة يدعي يقول ايه؟ انت متخيل هيدعي يقول ايه؟ احنا طبعا يا رب اغث مراتي وابني يا رب. يا رب انجدهم يا رب. يا رب انقذهم يا رب
احنا متوقعينه شوفي بقى واذ قال ابراهيم رب اجعل هذا البلد امنا. البلد بتدعي لمكة اه اصل مكة دي هي البلد اللي احنا عايزين التوحيد ينطلق منها للعالم كله بيدعي لمكة ان ربنا يجعلها بلد امن عشان التوحيد يطلع منها. كل همه قبل هم ولاده ومراته هم الدين. هم دين ربنا هم
ان الناس تعبد ربنا. هم ان الناس تعرف ربنا. رب اجعل هذا البلد امنا. واجنبني وبني ان نعبد الاصنام. دعا لولاده في الدين قبل ما يدعي لهم في الدنيا. يعني قبل ما يقول انقذ ابني يا رب. قال يا رب صلح دين ابني يا رب. الاب اللي بيصحى في وسط الليل يطمن ان الشباك بتاع ابنه ما بيجيبش شوية
او على ابنه ولما يشوف ابنه بيتفرج على اي حاجة ممكن توديه جهنم ولا هيعمل له اي حاجة او طالع رحلة مختلطة. ممكن يرتكب فيها معاصي لا يعلم مداها الا الله. بل ممكن يقع في الفاحشة والعياذ بالله. يدي له الفلوس ويصعب عليه. يعني
انت خايف عليه من شوية برد ومش خايف عليه من النار! مش خايف عليه من جهنم والعياذ بالله! الله في قلب ابراهيم! شوفوا يا جماعة ابراهيم بيقول واجنبني وبني ان اعبد الاصنام. وبعد كده ربنا
اني اسكنت من ذريتي بواد غير ذي زرع عند بيتك المحرم. ربنا ليقيموا الصلاة عشانك يا رب. فاجعل اسئلة من الناس تهوي اليهم وارزقهم من الثمرات. دائما انت بعد ما دعا للدين ودعا لدينهم الاول. سيدنا ابراهيم يا جماعة انتم متخيلين! فلما اسلم وتناول الجبين سيدنا ابراهيم وربنا بيقول له ادبح ابنك
يا رب ده انت بشرتني انه نبي. ادبح نبي! نبي يدبح نبي! وحط السكينة على على رقبة ابني فلذة كبدي اللي انا استنيته عمر طويل يا رب قل يا رب ده ده ده اسماعيل عبد صالح. طب ادبح عبد صالح طب هو عمل ايه؟ طب يا رب واسماعيل اسماعيل ده بالك خلاص ده ده بلغ معي السعي وبقى بيشتغل معي في الدعوة ونصرة
ادبح دراعي اليمين في نصرة دينك يا رب. واسماعيل غلام حليم يعني اخلاق وصفات. فده بلاء مبين. يعني سيدنا ومع زلك ما فيش اشتله للجبين. قلبه على وشه والسكينة على رقبته ليه ؟ عشان ربنا اي حاجة في حياتك هتتشال ويتحط مكانها ربنا انت كسبان
اي حاجة في حياتك هتتشال ويتحط مكانها ربنا انت الكسبانة. بدون تفكير نهائيا. الله! في قلوبنا قد ايه الله في قلوبنا بيمثل ايه؟ مقامه قد ايه يا جماعة؟ الله في قلب سيدنا داوود شوفوا ربنا في سورة مريم بيقول ايه
اذا تتلى عليهم ايات الرحمن ايات الرحمن خروا سجدا وبكيا. خروا. انتم كلمة خروا ديت ما تعديش عليكم ابدا. الخر في اللغة اللي هو لما فواحد يقع من طوله ما عدش قادر يتحكم في جوارحه. ما عدش قادر يتحكم. ربنا يقول فكأنما خر من السماء. واحد وقع من السماء. يعرف يتحكم في نفسه. واحد وقع من
من برج من الدور العشرين يعرف يتحكم في نفسه ربنا يقول فلما خر سيدنا سليمان لما مات. فالعصاية اتاكلت فقام خر قام واقع. ميت ما يعرفش يتحكم في نفسه فلما خر تباينت الجن قال لو كانوا يعلمون الغيب ما لبثوا في العذاب المهين. فكلمة خر سجادات دي توقفنا. خروا يعني من كتر المشاعر اللي في قلوب
لما سمعوا كلامك يا رب. ولما سمعوا عنك يا رب خلاص بقى اللي بيحركوا مشاعرهم بقى اللي بيسجد قلوبهم. مشاعرهم هي اللي بتحرك جوارحهم. زي سيدنا داوود كده وظن داوود ان ما فتناه فاستغفر ربه وخر راكعا. خلاص انك انت تبقي داخلة تصلي مش جوارحك
كده بتتحرك قلبك اللي بيتحرك. قبل ما رقبتك بتركع قلبك بيركع. قبل ما راسك بتسجد قلبك بيسجد. قبل ما لسانك بيسبح قلبك بيسبح قبل ما ايدك بتترفع وتكبري قلبك بيكبر بجلال الملك سبحانه وتعالى. انك انت تبقي جاية لربنا بقلبك مش برجليك. انك انت تبقى
جاي لربنا قلبك سايقك لله وجاء بقلب المؤمن كله. تبصرة وذكرى لكل عبد منيب. لكل واحد جاي لي برجليه مش بقلبه هفتح له الباب ما فيش حد هيجي لي بقلبه ومش هفتح له الباب ابدا. هتجي لي بقلبك مش برجليك! عمري ما هاسيبك! هافتح لك الباب! وهافتح لك الباب! ده كلام ربنا! ده معاملة ربنا سبحانه وتعالى
الله الله في قلوب الصالحين. الله في قلب مريم قصة مريم احنا مش محتاجين اكتر من اول سطرين فيها بس يعني قصة مريم على المواضع اللي ذكرت فيها في القرآن. اول شطرين يا جماعة في قصة مريم يشيبوا القلب. يدوبوا القلب
اذكر في الكتاب مريم لما صحيفة مريم ترفع بقى في عليين من كتر اللي عملته انت مش نفسك صحيفتك ترفع في عليين. انت مش نفسك صحيفتك ترفع كده بسبب وطهارتك وقلبك وايمانك. واذكر في الكتاب مريم. اذ انتبذت من اهلها مكانا شرقيا. انتبذت بعدت
ما كانتش عايزة تشوف حد ما عادتش عايزة حد يفسد خلوتها مع الله سبحانه وتعالى. انتبزت من اهلها اللي هم اقرب ناس لها واحب ناس اليها. من كتر انساها بالله ما عدتش
عايزة تشوف بشر ولا بشر يشوفوها. اذ انتبذت من اهلها مكانا شرقيا. فزاد الحب اكتر لما بدأت تتصل بربنا اكتر فاتخزت من حجابا. خلاص ضربت الخلوة على نفسها. زي ما النبي كان بيروح يتعبد في غار حراء كده ليه ؟ من كتر حبها لله وانساها بالله. انت
عندك انس بالله انت عندك انس بالله انت فعلا مستعد تقوم الليلة دهيت تقوم الليلة دي وانت حاسس ان ربنا معك ربنا متنزل والملك الميكانيم سبحانه وتعالى سبع سماوات يتنزل الملك العظيم. سبحانه وتعالى وحاسس ان حبيبك ومولاك بقى اقرب ما يكون منك
تسجد له وتناجيه تناجيه بالدقايق والساعات في السجود احنا حاسين بالمشاعر دي يا جماعة. حاسين بالاحساس ده. شوفوا مريم ده دي بداية مريم اتخذت من دونهم حجابا فارسلنا اليها روحنا. الاصطفاء جه على طول. الاصطفاء من عند الله جه ما خلاص لو العبد وصل للمقامات ديت. ربنا هيختار مين
ما هو دول اللي هيصطفوا دول اللي هيختاروا اللي في قلوبهم المشاعر دي منكم هو اللي ربنا يصطفيهم اللي في قلوبهم المشاعر الايمانية تجاه الله دي مننا هم دول اللي ربنا يختارهم وهيستعملهم وهيرفعهم في الاخرة في الفردوس الاعلى. وهيكشف لهم حجاب النور
ينظروا الى سبحات وجه الملك الجليل سبحانه وتعالى. الله في قلوب الصالحين. الله في قلوب الملائكة. لما الرسول عليه الصلاة والسلام طلع مع سيدنا جبريل في رحلة المعراج وطلعوا لغاية سدرة المنتهى
سيدنا محمد بيوصف سيدنا جبريل بقى لما اقترب فوق بقى من العرش بقى. بيقول فكأن جبريل كالحلس البالي. عارفين الحلس؟ عارفين قماشة المطبخ؟ اللي بتبقى مرمية كده عارفين القماشة البالية حتة الهدمة المقطعة اللي مرمية كده. ترفعها كده وتقوم سايبة تقوم واقعة تمشي. ما عدش لها سيطرة على نفسها. من كتر ما جلال الله اخز
بقلبه خلاص. ما عادش ما عادش له سيطرة على نفسه اصلا. كالحلس البالي حتة الرشيد ارفعها تقوم واقعة. بس مش عارف مش عارف يقيم نفسه. من شدة لله سبحانه وتعالى. لما في الاثر من اثار بني اسرائيل لما خلق الله النار فرعب. ولما ولما ابليس انتكس بقى ونزل تاني
اسرافيل وميكائيل رعب. فسألوا ربنا سبحانه وتعالى يعني مرعوبين ابليس اللي كان بيعبد معهم. اللي كان طاووس الملايكة في العبادة في الاسرائيليات. اللي كان طاووس الملائكة ينتكس ينزل لانه قال لربنا مرة واحدة لأ فمرعوبين. فقال لهم الله فهكذا فكونا. خليكم كده. الرسول عليه الصلاة والسلام لما شاف سيدنا ميكائيل في رحلة
وكدولة يتبسم. فلما سأل جبريل قال هو كذلك منذ خلقت النار اسرافيل الرسول عليه الصلاة والسلام بيقول وان صاحب القرن اللي هو اسرافيل. قد التقم القرن واصغر سبعة وانطوى احنا جبهته شوفوا اهو مستعد اهو وانتظر ان يؤمر فينفخ في الصور
سيدنا ملك ملك اللي ملك ايه؟ الملك الموكل بالنفخ في الصور يعني من الاف السنين وهو في الوضع ده. طب ليه؟ طب ما لما ربنا يأمره يقوم ماسك القرن وينفخ
ده مش عايز لما امر ربنا يصدر يضيع لحزة واحدة ولا يتأخر لحزة واحدة عن امر ربنا. عايزين ينفز الامر فورا يبقى مستعد لتنفيز الامر مستعد ان اول ما هيتقبر هينفز دي قلوب بقى. دي قلوب يا جماعة قلوب. انتم عارفين الملايكة اللي مالين السماوات دول قد ايه ؟ انا مهما وصفت لكم في عددكم عدده قد ايه ؟ ده
يعني انا هقول لكم بس ملايكة السماء الدنيا. ها السماء الدنيا. ملايكة قد ايه ؟ النبي عليه الصلاة والسلام بيقول ان السماء الدنيا ما فيها موضع اربع اصابع الا وملك
يسبح الله او ملك ساجد لله او ملك راكع لله او ملك قائم لله. الملايكة بانواع العبادات اللي بتعبدها الملايكة او كما قال عليه الصلاة والسلام. يعني ما فيش موضع ده العلماء اكتشفوا ستة ستة وتلاتين مليار سنة ضوئية
ستة وتلاتين مليار سنة ضوئية في السماء الدنيا. ده ده المدى اللي بتاع التلسكوبات بتاعة العلماء. ستة وتلاتين مليار سنة ضوئية دول كلهم ملايكة بالاحداتهم دول قد ايه؟ ده دول السماء الدنيا. امال
السماء السابعة اللي فيها البيت المعمور. اللي بيدخل سبعين الف ملك كل يوم يطوفوا حواليه ويعبدوا ربنا. وبعد كده يخرجوا ما يرجعوش تاني يعني من الوف السنين من يوم ما ربنا خلق البيت المعمور ده ملايكة السماوات السبع سبعين الف في كم يوم من يوم ما ربنا خلق في الاف السنين ديت يعني ملاك السماء
دول قد ايه ؟ طب والخامسة والسادسة والرابعة والتالتة والتانية وملائكة الملأ الاعلى بقى اللي فوق سدرة المنتهى. الملايكة دول قد ايه يا جماعة؟ كل دول بيعبدوا ربهم اربعة وعشرين ساعة
كل دول بيعبدوا ربنا الليل والنهار. ما بيفطروش لحظة عن جلال الملك وحب الملك وعظمة الملك. كل دول انتم عارفين ربنا الله في قلوب الملائكة قد ايه الله في قلوب هؤلاء العباد الربانيين. ربنا اسبت للملائكة صفة القلب في القرآن. حتى اذا فزع عن قلوبهم. قالوا ماذا قال ربكم؟ الله في قلوب
ده الملايكة قبل ما يتكشف حجاب النور. وترى الملائكة حافين من حول العرش قاعدين يطوفوا من حوالين عرش ربنا وحافين عايزين يقربوا من العرش قدر ما يستطيعوا من شدة الشوق الى الله. ومن شدة انجذاب قلوبهم وايمانهم الى
الله ومن حول العرش قاعدين يطوفوا والطواف ده علامة الشوق الرهيبة وعلامة الرغبة في الوصول الرهيبة. حافين من حول العرش. ده دول وهم مش شايفين الملك اومال لما حجاب النور يخشى في يوم القيامة
اومال لما انت متخيلة وانت واقفة يوم القيامة كده وانت واقف وحجاب النور يبدأ ينكشف عن نور وجه نور السماوات والارض ينكشف عن نور نور نور السماوات والارض سبحانه وتعالى. النور اللي ما فيش بقى نور زيه نور الملك الجليل سبحانه وتعالى. تخيلوا والاولاد واقفين والملايكة واقفين. واحنا
انظر لوجه الله سبحانه وتعالى ياه يا رب ياه عارفين سورة القمر يا جماعة القمر يعني كنت بابحس سورة القمر من عدة ايام لقيت حاجة غريبة جدا. لقيت ان سورة القمر نزلت العلماء اختلفوا ان هي قبل الهجرة بخمس
سبعة هجرية او تمانية هجرية. سبعة مكية قصدي او تمانية مكية. سبعة مكية وتمانية مكية دي كان النبي والصحابة في شعب ابي طالب محاصرين. من يوم واحد محرم سبعة مكية. يعني سورة القمر نزلت والنبي والصحابة بياكلوا ورق الشجر في الشعر
سورة القمر نزلت وسعد ابن ابي وقاص. من كتر الجوع يعثر على جلد بعير جلد حمار. حتة من جلد حمار ميت. ياخدها يغسلها يطبخها ويفضل تلت تيام ياكل منها سورة القمر نزلت والصحابة محاصرين اجتماعيا واقتصاديا. مش خلاص لدرجة ان هم كلوا ورق الشجر. رضي الله عنهم في سبيل الدين. في ذات الله سبحانه وتعالى
انتم متخيلين سورة القمر نازلة فنازلة بقى ايه تحدي من الملك سبحانه وتعالى. للمشركين اللي بيعملوا كده في المسلمين صورة القمر خمسة وخمسين اية. تلاتة وخمسين اية من اية واحد لاية تلاتة وخمسين كرابيج كرابيج نازلة على
هخليكم زي هشيم المحتضر. هخليكم زي اعجاز النخل المنقعر. هنتقم منكم. كل صغير وكبير مستتر. كل حاجة عملتوها مكتوبة عليكم عليكم. استنوا لما تقابلوني. استنوا يوم القيامة. بل في الدنيا هنتقمكم. تلاتة وخمسين اية كرابيك كرابيك نازلة على المشركين انتقام للي بيعملوه في المسلمين
اخر ايتين. بس ربنا بيقول للمسلمين ايه بيصبرهم شوفوه بيصبرهم بيقول ايه ان المتقين في جنات ونهر في مقعد صدق عند مليك مقتدر. العلماء قالوا في مقعد صدق عند مليك مقتدر ده اللي هو النظر لوجه
الله! اللي هو لما ربنا يجيبهم ويخليهم ينظروا لوجهه ويكشف حجاب النور وينظروا لصبحات وجه الله. ساعتها الواحد حس سبحان الملك العظيم. ايه يا رب ده يا رب لوجه الله. يعني يعني يا رب واحد في الشعب
بيتعزب في الشعب. واحد محصر في الشعب. واحد محاصر في الشعب. واحد مش لاقي ياكل. وانت بتقول له اصبر. عشان تنزر لوجهي يوم ما تقابلني ياه فيه ناس ايمانها عيني للدرجة دي
في ناس يقينها بالله علي ربنا بيقول لهم اصبروا. احد السلف بيقول لو ان كل ما عملته لله جزيت عليه فقط بنظرة واحدة الى وجه الله لكان كثير على ما عملت
كأن ربنا بيقول لهم في جو الشعب. في جو الشعب الرهيب والحصار الرهيب. والمسلم كان يخرج برة الشعب. يروح للمشركين يشتري منهم اي حاجة لولاده. يغلوا عليه السعر اضعاف مضاعفة اضعاف مضاعفة. يرجع لولاده مش لاقي. مش عارف يجيب لهم حاجة. واولاده يتضاغون عند قدمه. واولاده يتضورون من الجوع
السيدة خديجة كانت بنتها السيدة فاطمة لسة طفلة صغيرة قدام عينها بتاكل وراك الشجر ومش لاقية حاجة تعملها ايه تخيلوا ان في الجو ده كله ربنا يقول لهم اصبروا عشان تنالوا اعلى نعيم في الوجود
النبي عليه الصلاة والسلام كان بيقول واسألك لذة النظر الى وجهك الكريم والشوق الى لقائك لذة النظر الى وجه الله دي اعلى نعيم في الاخرة والشوق الى لقاء الله وحب الله ده اعلى نعيم في الدنيا. مش اللي بيحب في الدنيا يقول لك ده انا ما كنتش عايش. ده اعلى نعيم في الدنيا حب الله. سبحانه وتعالى. فالنبي طلب من
ربنا اعلى نعيم في الاخرة واعلى نعيم في الدنيا. سبحان الله العظيم. فانتم متخيلين معي وربنا يسمي السورة دي سورة ايه؟ اللي بنتكلم عليها سورة القمر. ليه؟ سورة القمر. ايوة لان القمر
الشق وحشين ايه تاني ؟ عشان النبي مرة كان قاعد مع الصحابة عليه الصلاة والسلام. فبيقول لهم فشافوا القمر ليلة البدر في السما. فالنبي شاور على القمر قال لهم ايه ؟ انه
سترون ربكم كما ترون القمر ليلة البدر. لا تضامون في رؤيته. يعني لما تشوف القمر وهو بدر في السما افتكر اليوم اللي ربنا سبحانه وتعالى. لما تشوف القمر وهو بدري في السما افتكر شوقك لليوم اللي هتشوف فيه ربك اللي خلقك اللي خلقك بايديه اللي صنعك بايديه سبحانه وتعالى
اتسمى سورة القمر كان ربنا بيصبرهم بيوم ما هيشوفوا ربنا زي ما هم بيشوفوا القمر الوقتي ليلة البدر انتم يا جماعة اشواقكم كده. احنا قلوبنا كده. احنا قلوبنا راغبة الى الله لهذه الدرجة. وان الى ربك المنتهى
كل سكة هتمشي فيها يا ابن ادم اخرها هتقابل ربنا. امشي في سكة الطاعة. امشي في سكة المعصية. امشي في سكة التجبر والفجور امشي في سكة الانكسار والعبودية. امشي يا ابن ادم في اي سكة امشي في اي سكة. وانت امشي في اي سكة. اخر كل طريق اي انسان
فيه انه هيقابل ربنا وان الى ربك المنتهى. عملتم حساب ساعة ما هتقابلوا ربنا. ساعة ما هتقفوا بين ايديه. ساعة ما هطلكم مولاكم. يا جماعة يا جماعة انتم ظنكم ايه؟ ظنكم ايه؟ بواحد عاش عشان ربنا. يا ترى اللي عاش عشان ربنا ده ربنا يعمل له ايه؟ اللي عاش عشان ربنا ده انا النهاردة يعني الواحد بيفكر
لو الواحد عاش عشان ربنا وكل امله ان ربنا يرضى عنه. وكل قلبه مع حب ربنا. ده ساعة ما هيقابل ربنا ربنا هيعمل له ايه. ظنك بالله لو انت عشت
اعمل لك ايه؟ اعمل لك ايه؟ ظنك بالله ان هو لو كل حياتك وكل قلبك وملئت ايمان الى مشاشك. وتخلى الحب الله في كل في قلبك ظنكم بالله ان ربنا هيعمل ايه. شوفوا ربنا بيوصف المؤمنين بيقول ايه
لقد تاب الله على النبي والمهاجرين والانصار الذين اتبعوه في ايه؟ في ساعة العسرة. في ايه؟ ساعة ساعة يا رب غزوة تبوك يا رب التلاتين يوم ساعة ساعة العز. طب يا رب قل شهر العسرة. ساعة غزوة تبوك اللي الصحابة سابوا الثمار على المدينة تقع. وده اللي هيحصدوها وهيبيعوها عشان ياكلوا منها طول السنة. سابوا رزقه
طول السنة يقع وطلعم ساعة غزوة تبوك اللي الصحابة مشيوا فيها الف وخمسميت كيلو متر في صحراء حارقة قاتلة ساعة غزوة تبوك اللي اول معركة بينا وبين الروم. العرب اجتمعت وخارجة تحارب الروم تحت راية لا اله الا الله. لاول مرة العرب تجتمع تحت راية لا اله الا الله
وخارجة تحارب الروم تلاتين الف واحد. ساعة يا رب دول الصحابة في غزوة تبوك المية نفدت منهم. وراحوا للنبي قالوا له يا رسول الله ما في خلاص هنموت يا رسول الله. قال لهم انتم بينكم وبين الماية عشيتكم
وليلتكم يعني ايه؟ يعني بينكم وبين المية مسلا خمستاشر ساعة. ستاشر ساعة كده. الصحابة اول ما سمعوا الكلام ده يقول لي الراوي صحيح مسلم بيقول فانطلقنا لا يلوي احد على احد تلاتين الف واحد كل واحد بيجري لوحده ما حدش بيبص لحد. ليه؟ هيموتوا هيموتوا من العطش واما تاني يوم قابله النبي عليه الصلاة والسلام
في عند الظهيرة كانوا لسه بينهم وبين المرة بقى الماية خلاص حاجة بسيطة. فراحوا للنبي مش لاقيين ماية بيقولوا يا رسول الله هلكنا عطشنا ضعنا يا رسول الله متنا يا رسول الله. اتمزقت حلوقنا يا رسول الله. عمر ابن الخطاب بيقول كان احدنا لا يذهب الى الخلاء ليقضي حاجته وحاجته. وهو
نوقن انه لن يعود من شدة العطش من كتر العطش بتاعه انه هيموت مش هيقدر يرجع. من شدة العطش ساعة يا رب غزوة تبوك اللي الصحابة جاعوا فيها لدرجة راحوا للنبي قالوا له يا رسول الله هندبح الابل بتاعتنا ائذن لنا يا رسول الله. قبلكم ده انتم هترجعوا لسة الف وخمسمية
امال هترجعوا على رجليكم ازاي ؟ وهتكملوا الطريق ازاي ؟ الصحابة كانت سبعة منهم السبعة بيتناوبوا في بعير. يعني كل سبعة كيلو واحد يركب كيلو ويمشي ستة وبعد كده يركب كيلو ويمشي ستة كيلو الف وخمسمية كيلو متر يا جماعة. انتم متخيلين! انتم متخيلين ان كل الحاجة الرهيبة دي ربنا يقول ساعة العسر
اه طب ليه يا رب؟ اصل كل التعب ده عند اللي بيحبه ربنا وعند اللي اقصى مناة ان هو يقابل ربنا وعند اللي حلم حياته انه يرضي ربنا وربنا يحبه. كل اللي حصل ده ولا تيجي ساعة. اصل يا رب عذابه فيك
عزبوا وبعده فيك قرب. وانت عنديك روحي. لا لا لا. بل انت منها احب حسبي من الحب اني لما تحب احب شايفين يا جماعة بيقول لك عذاب العذاب فيك بنام فيك يا رب
ما دام في سبيلك ده عزب ده طعمه جميل اوي. غزوة تبوك عزاب بس بنام في سبيلك طعمها جميل. ساعة زمن. ساعة زمن رحنا وجينا ليه؟ اصلها في زات الله
وبعده فيك قرب وانت عنديك روحي وانت عندي كروحي بل انت منها احب حسبي من الحب اني لما تحب احبك الناس اللي بتحب ربنا الناس اللي بتعظم ربنا. الناس اللي عارفة ربنا
الناس اللي اغلى حاجة عندها في حياتها هي ربنا سبحانه وتعالى. انت منهم ولا لأ؟ انت منهم ولا لأ احنا ربنا في قلوبنا يا جماعة. ربنا في قلوبنا مقامه قد ايه ؟ سيدنا زكريا عليه الصلاة والسلام
طلب من ربنا الولد هب لي من لدنك وليا. عايز ولد يا رب يشيل الدين من بعدي فنادته الملائكة وهو قائم يصلي في المحراب ان الله يبشرك بيحيى فاول ما بشر بيحيى عمل ايه ؟ قال رب انى يكون لي غلام. يا رب ازاي يا رب انى يكون لي ولد؟ ازاي يا رب! ازاي! ده انا يا رب ده انا الله! يا زكريا ده انت لسة
انت اللي بتطلب يا نبي الله ده انت متضايق انت اللي بتقول يا رب ولد. ربنا لما يبشرك بالولد تقول ازاي ؟ انتم عارفين يا جماعة ده ايه ؟ اصل دي قلوب بقى دي قلوب
سيدنا زكريا لما دعب الولد كان اللي غلب على قلبه حسن ظنه بالله فلما احسن الظن بقدرة الله طلب ايه يعني عاقر وايه يعني عقيم ويعني سن كبير وايه يعني انقطع سن الايجاب ايه يعني كل ده ايمانك قادر. فغلب
على قلبه حسن ظنه بالله فلما بشر بالولد غلب على قلبه سوء ظنه بنفسه. فقال يا رب انا ما استاهلش انك تكسر لي الاسباب. يا رب بقى انت تكسر لي اسباب ان انا
من الكبر عتيا وان مراتي عاقر. ليه يا رب انا ما استاهلش كده يا رب! شايفين يا جماعة! شايفين القلوب شكلها ايه! شايفين القلوب احوالها ايه! شايفين القلوب بتتقلب من مقامات الايمان ازاي ؟ قلوبهم كانت عاملة زي الطير اللي دخل جنينة كلها اشجار ما اتوصفتش في الجمال. فقعد يتنقل من الشجرة دي. للشجرة
الشجرة دي ، دي الشجرة دي ، دي الشجرة دي. قاعدين يتنقلوا ما بين مقامات الايمان، وما بين احوال الايمان، وما بين مقامات قلوب الصالحين. دي القلوب، دي القلوب اللي بتوصل لربنا
ودي القلوب اللي ربنا بيحبها. ودي القلوب اللي ربنا بيصطفيها. ودي القلوب اللي ربنا بيريدها. هي دي اصلا محض اصطفاء من الله. سبحانه وتعالى قلب سيدنا محمد ايه رأيكم؟ ايه رأيكم قلب سيدنا محمد؟ وقلب سيدنا ابراهيم وقلب سيدنا موسى عليه الصلاة والسلام
سيدنا موسى ربنا سبحانه وتعالى بيقول في سورة الاعراف ولما جاء موسى لميقاتنا وكلمه ربه انا عايزك تتخيلي معي الموقف دهوت ولما شفي ولما جاء موسى لميقاتنا وكلمه ربه قال رب ارني انظر اليك
دي عاملة زي اخر سورة الزمر كده. لما ربنا بيقول وسيق الذين اتقوا ربهم الى الجنة زمرا حتى اذا جاؤوها واه فتحت ابوابها وقال لهم خزنتها سلام عليكم. الواطي اللي ورد بعض دي تحسسك او تحسسك ان كل مشهد من دول عيشة
حتى اذا جاؤوها وهم بيقربوا من الجنة كده وفتحت ابوابها والجنة بتتفتح وهم بيبصوا. اول مرة عينيهم تقع على نعيم الجنة الرهيب قال لهم خزنتها والملايكة بتكلمه وبتقول لهم طبتم خلاص بقيتم صالحين انكم تدخلوا الجنة. اهو بالزبط كده. ولما جاء موسى لميقاتنا
عيشة دي الوحيدة عيشة. وهو جاي لربنا بيقول عجلت اليك رب لترضى. وجاي بيجري على ربنا سبحانه وتعالى. وكلمه ربه وهو بيسمع كلام مولاه. وحبيبه وسيده وعايش في اسعد لحزات ممكن انسان يعيش على وجه
الكرة الارضية كلها وكلمه ربه فحب الله تمكن من قلب موسى بيقول له رب ارني انظر اليك. قال لن تراني ولكن انظر الى الجبل. فان استقر مكانه فسوف تراني. انا عايزك تتخيل نهاية المشهد دي كانت ايه. فلما تجلى ربه للجبل جعله دكا
الجبل باطراب وخر موسى صعقة. نهاية المشهد جبل بقى تراب ونبي الله جبل الايمان مرمي ملقى على الارض مفعوق. ملقى على الارض مفعوق. والمشهد كله كده. دهب اتراب لما شاف يعني شيء
يعني ايه من من نور الله وسيدنا موسى اللي شاف اللي شاف ربنا يعني ملقى مصعوق على الارض هو ده المشهد. فلما افاق قال سبحانك! سبحانك! سبحانك! كان درس رهيب في عظمة ربنا سبحانه وتعالى
كان درس رهيب في جلال ربنا. عشان كده كل الشوق ده في قلب سيدنا موسى لما سيدنا محمد يبعث من قبره عليه الصلاة والسلام. فلما يبعث بيقول ايه بقى؟ سيدنا محمد يقابله مشى
عجيب جدا اول ما يبعس كده بيبقى لسة ما فيش ولا بني ادم طلع ولا بني ادم من مليارات البشر اللي تحت التراب. سيدنا محمد يطلع اول واحد كده لسة ما حدش طلع. فيبص سيدنا
محمد فاذا بموسى باطش بجانب العرش واطش بجانب العرش. باطش البطش ده اللي هو الاخد بقوة. اما حد ياخد حاجة بقوة شديدة. سيدنا موسى اول ما طلع من قبره هرع على عرش الله اقرب حاجة الى الله
الله من شدة وبطش بجانب العرش اخز بجانب العرش وفضل ماسك في العرش. ليه توسلا الى الله؟ محاولة انه يوصل لربنا سبحانه وتعالى انه يقرب اقرب ما يكون من الله. سبحانه وتعالى، عليه الصلاة والسلام
الله في قلوب الصالحين. الله سيدنا يوسف لما اتهم في عرضه اتهم في عرضه. واحد متهم في عرضه. والعاقبة بتاعة الاتهام ديت ممكن تكون اي حاجة ده ده اتهام في عرض ايه
عاكس واحدة ده مرات الملك مرات الملك والملك واقف والمحاكمة معقودة. يعني موقف عصيب. لما التون في عرضه قال هي راودتني عن نفسي. كلمتين ما بيردش عن نفسه هو ده اللي هو ده الدفاع بتاعه. الصفحة اللي بعدها في سورة يوسف لما ربنا اللي اتهم في وحدانيته بقى. لما دخل معه اتنين السجن مشركين. صفحة كاملة بل صفحة ونص
قاعد يتكلم عن ربنا ويدافع عن وحدانية ربنا. اارباب متفرقون خير ام الله الواحد القهار. ما تعبدون من دونه الا اسماء انتم واباؤكم واتبعتم ملة ابائي ابراهيم واسحاق ويعقوب. ما كان لنا ان نشرك بالله من شيء. ذلكما مما علمني ربي
ده كلام بقى ده قلب بقى اتفتح بقى. قلب بقى مليان معاني تجاه مولاه. الشباب اللي بيشتكي من فراغ الشباب اللي يقول لك انا بعصي ربنا عشان الفراغ هو فيه فراغ اكتر من سيدنا يوسف لما دخل السجن
هو فيه فرج؟ يعني انت دلوقتي بتقول اصل انا ما عنديش حاجة اعملها. فانا اعمل ايه ؟ يعني ساعات لما الواحد ينزل ويكلم شباب ويقف معهم. الشباب بيبقى ردهم كده على طول يقول لك ايه ؟ يقول لك احنا نعمل ايه ؟ كل اللي احنا
في ده فراغ. نعمل ايه ؟ هو فيه فراغ اكتر من لما سيدنا يوسف عليه الصلاة والسلام دخل السجن. خلاص؟ اهو بين اربع جدران. وسجين يعني مسجون في طهر يعني ما حدش بيقرب لوحده اهو سجن انفرادي بعد ما الاتنين خرجوا. وبعد كده عليه الصلاة والسلام مع الله مع الله هو اللي عارف ربنا عنده فراغ. هو اللي عارف
ربنا عنده فضل ده اللي عارف ربنا ده عايز يموت نفسه عايز قيمة وعايز يقتل نفسه عشان يرضيه عشان يوصل له عشان يرغب اليه عشان يوصل للملك العظيم سبحانه وتعالى. فسيدنا يوسف لما اتهم في شرفه قال كلمتين
لما ربنا اتوب في وحدانيته قال بقى اللي ما يتقالش بقى. قال بقى كل ما يمكن ان تتخيله من فصاحة وبلاغة القول. دفاعا عن مولاه وعن حبيبه سبحانه وتعالى الملك العظيم. الله في قلوب المؤمنين
الله في قلوب الصادقين. شوفي ربنا بيقول ايه والسابقون السابقون. ربنا بيوصف احوال السابقين يوم القيامة. يعني ربنا دلوقتي بيطمعني وبيطمعك وبيطمعك ان احنا نبقى من السابقين. فبيطمعنا بيقول لنا ايه والسابقون السابقون واحد اولئك المقربون. اتنين في جنات النعيم
هو اولئك المقربون من الله في جنات النعيم. يعني ربنا قبل ما يقول انهم هيبقوا في الجنة قال ده هيبقوا قريبين مني يعني ربنا قبل ما يرغبنا في الجنة رغبنا في جواره. يعني ربنا رغبنا في الجار قبل ان يرغبنا في الدار
زي امرأة عمران كده يا رب ابني لي عندك الجار الاول بيتا في الجنة. الدار بعد كده. لما اجي اقول لك مسلا ده انا عندي لك شقة جنب الشيخ محمد حسان مسلا
آآ على الكورنيش مسلا انا الاول انا عارفه انك هتفرح انك انت جنب عبد بنظن فيه الصلاح ولا نذكر الله احدا. اكتر ما هتفرح بالموقف بتاعها. انت هتفرح بالجار اكتر من الدار. فربنا يعلم اللي
قلوب الصادقين. يعلم اللي في قلوب الملهوفين على الوصول الى الله. ان هم هم الاكبر انهم يوصلوا لربنا. اكتر من اي حاجة تانية. فربنا قال لهم الاول ولا هقربكم مني قبل ما يقول لهم ادخلكم الجنة. هم دول السابقين الى الله. هم دول السابقين اللي لما يشوفوا القمر يقولوا ياه! انكم سترون ربكم
انكم سترون ربكم انك سترون ربك سترين ربك انك سترى ربك سبحانه وتعالى. الله يا جماعة. الله في قلوب الجمادات الجمدات الجمادات اللي ما بتحسش الجمادات دي بتعرف ربنا الجمادات دي عندها معرفة لله. فوق ما نتخيل. الله في قلوب الرعد ربنا سمى سورة كاملة باسم الرعد
ليه؟ ده جندي من جنود الله. ويسبح الرعد بحمده. ايه؟ الرعد. الصوت الرهيب اللي بنسمعه ده الصوت الرهيب هو الرعد ده احنا عندنا مسلا في بلاد ممكن بعض البلاد مش مش عارفين الرعد. الرعد ده في بلاد في افريقيا بيشق الناس شق
في شق الناس من سدته. الرعد ده اللي راعي بالناس. الرعد الراهيب ده هو بيسبح الصوت ده واللي احنا سامعينه ده صوت تسبيح مخلوق واحد المخلوقات. الله اذن ان احنا نسمعه. امال لو سمعنا صوت تسبيح السما والجبل وسمعنا صوت تسبيح كل حاجة حوالينا هنعمل ايه؟ امال لو سمعنا صوت
وهو بيسبح الملك سبحانه وتعالى. لو سمعنا صوت الجبال وهي بتبكي من خشية الله سبحانه وتعالى. هنعمل ايه؟ يعني يا رب صوت الرايب ده مخلوق بيسمعك. ويا رب الصوت ده اللي احنا مرعوبين منه. ده اصلا
عبد خايف منك ويسبح الرعد بحمده والملائكة من خيفته. الرعد عبد خايف من الله معظم لجلال الله سبحانه واحنا نخاف من الرعد والرعد اصلا ده صوته صوت خوف من الملك سبحانه وتعالى. وصوت تسبيح بخوف للملك سبحانه وتعالى. ويطلع الرعد
ونكتشف ان الرعد جندي من جنود الله. جندي من جنود الملك العظيم سبحانه وتعالى. ده حتى الجمرات يا جماعة! ده حتى الظواهر الكونية عبيد لله. ربنا سبحانه وتعالى والشمس تجري لمستقر لها. والشمس تجري لمستقر لا تجري. طب بتجري ليه؟ بتجري بتجري ليه
ده واحد عاقل بيجري ربنا بيقول والمستقر يعني عايزة توصل للحاجة اللي هيبقى فيها استقرارها هو يا رب ده ده دي اوصاف كائن حي يا رب. اللي يحل لنا الموضوع ده بقى النبي عليه الصلاة والسلام. يقول للصحابة اتدرون اين تغرب الشمس؟ انتم عارفين الشمس بتغرب فين
فيقول اين يا رسول الله؟ فيقول انها تذهب لتسجد تحت عرش الله. تسجد تحت العرش. اصل يا جماعة الكون كله تحت العرش اصلا. ده السماوات السبعة دي بالنسبة للعرش. ده السماوات السبع
بالنسبة للكرسي الكرسي زي خاتم رميته في الصحراء الشرقية. والكرسي بالنسبة للعرش زي خاتم رميته في الصحراء الشرقية. كما صح عن رسول الله صلى الله عليه وسلم. يعني يعني آآ تحت العرش ده الكون كله تحت العرش اصلا. فالشمس تذهب لتسجد تحت عرش الله. ثم قرأ رسول الله صلى الله عليه وسلم والشمس
ستجري لمستقر لها. يبقى ازا بقى شل بقى كلمة تسجد وحط كلمة مستقر. كأن مستقر كل كائن انه يسجد بين ايديك يا رب مستقر كل كائن انه ينزل يمرغ جبهته في التراب. انتم فاكرين يا جماعة ان السجود ده تمريخ جبهة في التراب. بس يعني تعظيم ربنا لأ
ده انت اما بتسجد بتقول له يا رب انت تستاهل ان انا اعمل لك كده وانا استاهل ان انا جبهتي دهي ومناخيري دي بتيجي في التراب. انا استاهل يا رب. انا زي ما قلنا على سيدنا
زكريا الوقتي حسن ظنه بالله وسوء ظنه بنفسه ملين قلبه. ماليين عليه قلبه وماليين حياته. فانت لما بتسجد انت حسن ظنك بعظمة الله بتخلينا تسجد له وفي نفس الوقت سوء ظنك بنفسك بتخليك عايز تمرغ مناخيرك داهي وتمرغ جبهتك دا ايه في التراب وتقول له انا استاهل
انا ابقى سامي وقبح استاهل يا رب استاهل ان انا اتمرغ وشي في التراب يا رب. عشان يا رب اسبت لك عشان يا رب اقول لك ان انا قد ايه اعلم ان انا وحش وان انا بعيد وان انا عبد
وان انا يا رب والله يا رب. سبحان الملك العظيم سبحان الملك العظيم. اللهم افتح على قلوبنا بما فتحت به على قلوب عبادك الصالحين. اللهم املأ قلوبنا بما ملأت به قلوب اوليائك الصالحين
يا سلام يا جماعة! يا سلام يا جماعة! ده قلوب اولياء الله الصالحين وعباد الله الصالحين. اتملت بمشاعر احنا لو جينا نفكر فيها بس. تحس ان انت يعني الشمس تجري تحس في الاية ديت ان فيه واحد ملهوف واحد يجري يجري يجري يجري عايز يوصل لربنا سبحانه وتعالى باي طريقة امرأة
امرأة عمران كل كلمة في كلامها وكل حرف في كلامها بتنطق بكلمة بحبك يا رب اذ قالت امرأة عمران رب ما قالتش يا رب اصل يا حرف الباء لما تكون بتكلم بعيد. ده هي حاسة ان ربنا قريب منها اوي
اوي. يا رب يا خريب مني يا حبيبي يا رب. رباني نظرت لك ما في بطني. نظرت. طب الندر ده لما الانسان بيندر حاجة بيندر عشان يا رب انا هندلك لو نجحت اعمل كزا مسلا. ده هي بتندم من غير ما تقول هي عايزة ايه. هي مش عايزة حاجة. ده من كتر حبها لله عايزة تدي لربنا كل اللي
تملكه من غير من غير ما تفكر هي تاخد ايه ؟ الحب اصلا عطاء الحب انك عايز تدي. ربياني نذرت نذرت لك انا يا رب لما طلبت الولد طلبت عشانك مش عشاني. نذرت لك ما في بطني. ما في بطنها كان في الوقت ده ايه؟ جوزها مات؟ ما عندهاش زرية تانية؟ طب هتعمل ايه
يعني ما كانش حيلتها غير اللي في بطنها. ده ده ابنها اللي هيكبر وهيونسها وهيملى عليها الدنيا. وهيسندها في كبرها. لا يا رب لأ. مش هو ده اغلى حاجة انا باملكها
هي شافت ايه اغلى حاجة عندها وقالت له دي لك يا رب. هي دي اغلى حاجة انا باملكها دي لك يا رب. مش هو ده كل اللي انا باملكه! ده لك يا رب. ده بتاعك انت يا رب. مش عايزاه
ربياني نذرت لك ما في بطني محررا. حر مش مستعبد لدنيا ولا لشهوة ولا لمركز ولا لسلطة ولا لفلوس ولا لشهوة ولا الشبهة بتاعك انت بس يا رب. عبد لك انت بس. محرر يا رب من اي عبودية لاي حاجة غيرك
وتقبل مني يا رب انا قدمت لك كل اللي املكه وخايفة يا رب انك ما تقبلش مني وعارفة انك ملك عظيم اي حاجة مهما كانت. انا امة اما وضيع هعمل ايه يعني؟ هقدم لك ايه؟ يا رب تقبل بكرمك. انك انت السميع العليم
لما وضعتها فاء فورا فلما وضعتها بقى ابنها ابنها اللي هتنذره لبيت المقدس للمسجد الاقصى. ابنها اللي هتوصل به لربنا. ابنها اللي هتقرب لربنا به فلما وضعتها قال طب اني وضعتها انسى دي طلعت انسى يا رب
والله اعلم بما وضعت وليس الذكر كالانثى. هي بتعمل ايه؟ ما ربنا يعلم ان ليس الذكر كالانثى ده بتكلمه. ده بتناجيه ده من حبها له بتناجيه. واني سميتها مريم واني اعيذها بك وذريتها من الشيطان الرجيم. ما يبقاش لحد نصيب فيها غيرك يا رب
ما يبقاش لحد نصيب فيها هي وزريتها غيرك يا رب. دي تبقى لك انت بس يا رب الله في قلوب الصالحين يا جماعة يا جماعة قال تعالى كلا انهم عن ربهم يومئذ لمحجوبون
يعني اية في غاية الاله انهم عن ربهم يومئذ لمحجوبون. مش هيشوفوه يوم القيامة. كلا بل ران على قلوبهم ما كانوا يكسبون. كلا انهم عن ربهم يومئذ لمحجوبون. لما قلوبهم اتحجبت بالران وبالشهوات عن معرفة الله في الدنيا. اتحجبت ابصارهم عن
انتظر لوجه الله في الاخرة. ران على قلوبهم قلوبهم اتحجبت عن ربنا عن الملك العظيم. ييجي في الاخرة عن ربهم يومئذ لمحجوبون. يتحجبوا عن النظر لوجه الله اوعي اوعي الله في قلوبنا بقى يا جماعة. يا ترى لو فتحت قلبك وفتحت قلبك
وشلنا منه الدنيا وشلنا منه الاسباب ورمينا فيه كل حاجة يا ترى هيفضل فيه قد ايه لله يا ترى ربنا في قلبنا قد ايه يا ترى ظننا بالله لما نقابل ربنا سبحانه وتعالى في الاخرة
ظننا لو عشنا عشانه انه هيعمل لنا ايه ؟ هيعمل لنا ايه ؟ هو الاول والاخر. ربنا الاول والاخر في حياتك ربنا الاول والاخر في حياتك ربنا هو اول حاجة اصل الدنيا عايزة تبقى اول حاجة في قلبك. فلو ربنا الاول خلاص ما عادش فيه حاجة بتيجي. الشهادة المركز الامتحانات. الابتلاءات الكرب ما فيش حاجة
خلاص المكان محجوز انتهت الاول والاخر ربنا الاول والاخر في حياتنا يا جماعة يعني احنا عايزين عايزين نبقى زي ما النبي عليه الصلاة والسلام قال ورجلان تحابا في الله اجتمعا عليه
وتفرقه علي. كنت باكلم احد اخواني الدعاة اللي باحبهم جدا. فبقول له يعني انت واحشني جدا بس مش لاقي وقت قبلك. انت مشغول في الدعوة وانا مشغول في الدروس وفي الدعوة
قال لي يا اخي ما هي دي وتفرقا عليه ان احنا نفسنا بنحب بعض ونفسنا نقعد مع بعض. ولكن حب الله والعمل لدين الله شاغل كل واحد مننا عن التاني
عايزين يا جماعة نعرف ربنا وقلوبنا تتملى بالمشاعر الايمانية تجاه الله. ونبقى من اهل معرفة الله. هندعي الوقتي واحنا قرب الثلث الاخير من الليل. ندعي وتامني معي بقلبك معي بقلبك
والبنوتة الصغيرة اللي لسة صاحية لغاية دلوقتي مش عارف ده وراه مدرسة بكرة دي صح لغاية دلوقتي ليه ؟ تأمن معي في قلبها. نأمن كلنا يا جماعة. اللهم احي قلوبنا بمعرفتك
اللهم احي قلوبنا بمعرفتك اللهم املأ قلوبنا بما ملأت به قلوب عبادك الصالحين اللهم اعمر قلوبنا بما عمرت به قلوب اوليائك المقربين. اللهم اجعلنا مخلصين لك مخلصين لك مسلمين لك سلما لك املأ قلوبنا حبا لك ورضا بك ويقينا بك وثقة فيك وانابة
اخباتا اليك. اللهم لا تجعل في قلوبنا الاك. اللهم لا تجعل رغبتنا الا اليك. اللهم لا تجعل توكلنا الا عليك اللهم املأ حياتنا بمعرفتك يا رب العالمين. واهدنا اليك صراطا مستقيما يا رب العالمين
امين امين امين سبحانك اللهم وبحمدك اشهد ان لا اله الا انت استغفرك واتوب اليك وجزاكم الله